Държавен вестник, бр. 54, 2012 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  54
Чл. 81б. (1) Когато сертифицирането е поис­
кано от собственик или оператор на преносна 
мрежа, които са контролирани от лице или 
лица от трета държава или трети държави, 
комисията уведомява Европейската комисия. 
(2) Комисията незабавно уведомява Ев­
ропейската комисия за всяко обстоятелство, 
което може да доведе до придобиването на 
контрол върху преносна мрежа или оператор 
на преносна мрежа от лица от трети държави.
(3) Операторите на преносни мрежи уве­
домяват комисията за всяко обстоятелство, 
което може да доведе до придобиването на 
контрол върху преносна мрежа или оператор 
на преносна мрежа от лица от трети държави.
(4) Проектът на решение на комисията 
за сертифициране на оператор на преносна 
мрежа, който или чийто собственик е контро­
лиран от лица от трети държави, съответно 
проектът на отказ за сертифициране, се приема 
в срок 4 месеца от датата на постъпване на 
искането по ал. 1.
(5) Сертифицирането, поискано от лицата 
по ал. 1, се отказва, когато не е било дока­
зано, че: 
1. съответното лице спазва изискванията 
за независимост на оператора на преносна 
мрежа и
2. сертифицирането няма да представлява 
риск за сигурността на снабдяването с елек­
трическа енергия и природен газ на Република 
България и на Европейския съюз, предвид:
а) правата и задълженията на Европей­
ския съюз по отношение на третата държава, 
които произтичат от международното право, 
включително всяко споразумение, сключено 
с една или повече трети държави, по което 
Европейският съюз е страна и което разглежда 
въпросите на сигурността на снабдяването с 
електрическа енергия и природен газ; 
б) правата и задълженията на Република 
България по отношение на третата държава, 
които произтичат съгласно споразумения, 
сключени с нея, доколкото са съобразени с 
правото на Европейския съюз и
в) други конкретни факти и обстоятелства, 
имащи отношение към случая и съответната 
трета държава.
(6) Сертифицирането, освен в случаите по 
ал. 5, се отказва и когато:
1. може да доведе до нарушаване сигурност­
та на снабдяването в Република България 
или сигурността на доставките в друга дър­
жава – членка на Европейския съюз; 
2. може да възникне опасност за национал­
ната сигурност и обществения ред;
3. Европейската комисия е дала отрица­
телно становище относно сертифицирането.
(7) Министерският съвет приема решение, 
с което прави преценка налице ли са обсто­
ятелствата по ал. 5, т. 2 и ал. 6, т. 1 и 2, по 
искане на комисията, което се придружава 
от цялата свързана със случая информация. 
Решението на Министерския съвет е обвърз­
ващо за комисията.
(8) Проектът на решение по ал. 4 за сер­
тифициране на оператор на преносна мрежа, 
който или чийто собственик е контролиран 
от лице или лица от трета държава или трети 
държави, заедно с цялата свързана с него ин­
формация се представя незабавно на Европей­
ската комисия за становище дали са спазени 
изискванията за независимост на оператор 
на преносна мрежа и дали сертифицирането 
няма да представлява риск за сигурността 
на снабдяването с електрическа енергия и 
природен газ за Европейския съюз.
(9) Комисията приема окончателно реше­
ние относно сертифицирането на оператор на 
преносна мрежа, който или чийто собственик 
е контролиран от лица от трети държави, в 
съответствие със становището на Европейската 
комисия в срок два месеца след получаването 
му или от изтичането на срока за получаване 
на такова становище.
(10) Срокът за получаване на становище 
на Европейската комисия е два месеца, а в 
случай че Европейската комисия е поискала 
становище от АСЕР – 4 месеца, и тече от 
представянето на проекта на решение по ал. 8 
и на съответната информация.
(11) Решението по ал. 9 се представя 
на Европейската комисия заедно с цялата 
свързана с него информация и се публикува 
заедно със становището на Европейската ко­
мисия, а когато решението се отклонява от 
това становище – и съображенията, на които 
решението се основава.
(12) Условията и редът за сертифициране се 
определят с наредбата по чл. 60 и насоки на 
Европейската комисия относно процедурата 
за сертифициране по ал. 1 – 11.
Чл. 81в. Върху оператор на преносна мрежа, 
който е и собственик на преносната мрежа, 
не може да бъде придобит пряко или непряко 
контрол или да бъдат упражнявани права от 
предприятия, изпълняващи която и да е от 
дейностите: производство на електрическа 
енергия, производство на газ от възобновяеми 
източници, добив на природен газ или доставка 
на електрическа енергия или на природен газ.
Чл. 81г. (1) Операторът на преносна мрежа 
разработва, консултира с всички заинтере­
совани страни и предоставя на комисията 
ежегодно до 30 април 10-годишен план, който:
1. показва на участниците на пазара ос­
новната инфраструктура за пренос, която 
се предвижда за изграждане, разширяване, 
реконструкция и модернизация през следва­
щите 10 години;
2. съдържа всички инвестиции, за които 
вече е взето решение, и определя новите ин­
вестиции, които трябва да бъдат направени 
през следващите три години;